
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 181 

11 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κλείσιμο λογαριασμού και μεταφορά υπολοίπων στα 
έσοδα του Κρατικού Προϋπολογισμού. 1 

Τροποποίηση της υπ’ αριθμ. Οικ.2/69495/0022/ 
13.12.2004 απόφασης «Καθορισμού αποδοχών 
του προβλεπόμενου από τη διάταξη της παρ. 22 
του άρθρου 27 του Ν.2166/1993 ειδικού επιστημο¬ 
νικού προσωπικού με σχέση εργασίας ιδιωτικού δι¬ 
καίου αορίστου χρόνου του Γενικού Λογιστηρίου 
του Κράτους». 2 

Έγκριση νυχτερινής εργασίας εργασίμων ημερών, κα¬ 
θώς και νυκτερινής εργασίας Κυριακών και εξαιρέ¬ 
σιμων ημερών προς συμπλήρωση της εβδομαδιαί¬ 
ας υποχρεωτικής, για τους μονίμους και με σύμβα¬ 
ση Ι.Δ.Α.Χ. φύλακες του Τ.Π. & Δανείων για το Α' 
εξάμηνο του 2005. 3 

Υπερωρίες Μονίμων Υπαλλήλων κρίσιμων ειδικοτήτων 
Μονάδων και Υπηρεσιών του ΓΕΕΘΑ, Γενικού Επιτε¬ 
λείου Στρατού, Γραφείου Ειδικού Γραμματέα ΥΕΘΑ 4 

Έγκριση απόφασης διορισμού Προϊσταμένης της Ει¬ 
δικής Υπηρεσίας Κ.Π.Α. του Οργανισμού Απασχό¬ 


λησης Εργατικού Δυναμικού. 5 

Καθιέρωση υπερωριακής εργασίας εργασίμων ημερών, 
δέκα (10) υπαλλήλων, οι οποίοι δεν καλύπτουν οργα¬ 
νικές θέσεις στα Γ ραφεία Υπουργού, Υφυπουργού 
καιΓεν. Γραμματέα Υπουργείου Δημ. Τάξης. 6 

Καθιέρωση εργασίας πέραν του κανονικού ωραρίου 
για το μόνιμο πολ. προσωπικό της Ελληνικής Αστυ¬ 
νομίας, για το έτος 2005. 7 

Ανάθεση αρμοδιοτήτων στον Υφυπουργό Τουριστικής 
Ανάπτυξης Αναστάσιο Λιάσκο. 8 

Έγκριση υπερωριακής απασχόλησης με σχέση εργα¬ 
σίας ιδιωτικού δικαίου υπαλλήλων του Οργανισμού 
Τουριστικής Εκπαίδευσης και Κατάρτισης (ΑΣΤΕΡ) 
για το έτος 2005. 9 

Υπερωριακή απασχόληση υπαλλήλων Οργανισμού 
Τουριστικής Εκπαίδευσης και Κατάρτισης για το 
έτος 2005. 10 


Καθορισμός χρήσεων θαλάσσιου νερού περιοχής Βό¬ 
ρειου τμήματος Κόλπου Αυλώνα Δήμου Μύρινας 
Λήμνου και όροι διάθεσης αποβλήτων (νερών ψύ¬ 
ξης) ΑΣΠ Λήμνου. 11 

Καθορισμός και ποιότητα αποδέκτη για τη διάθεση λυ¬ 
μάτων των Δημοτικών Διαμερισμάτων Αργένου και 
Λεπέτυμνου Δήμου Μήθυμνας, Ν. Λέσβου. 12 


ΑΠΟΦΑΣΕΙ Σ 

Αριθ. 2/30591/Α0024 (1) 

Κλείσιμο λογαριασμού και μεταφορά υπολοίπων στα 
έσοδα του Κρατικού Προϋπολογισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη τις διατάξεις: 

1. Του άρθρου 3του Ν.2044/1952 (ΦΕΚ91/Α/1952 Π.Δ.) 
«Περίκυρώσεωςτροποποιήσεως και συμπληρώσεωςτης 
περί αποκαταστάσεως αστών προσφύγων κειμένης νομο¬ 
θεσίας και άλλων διατάξεων». 

2. Του Ν. 1736/1987 (ΦΕΚ 116/Α/1987) «Περί ρύθμισης 
στεγαστικών χρεών αστών προσφύγων». 

3. Του άρθρου 60 του Ν.2362/1995 (ΦΕΚ 247/Α/1995) 
«Περί Δημοσίου Λογιστικού και άλλες διατάξεις». 

4. Το Ν.2771/1999 (ΦΕΚ 200/Α/16.12.1999) «Περί Ειδι¬ 
κών Λογαριασμών και άλλες διατάξεις». 

5. Του άρθρου 5 του Ν.Δ.3713/1957 (ΦΕΚ 116/Α/1957) 
«Περί μέτρων αφορώντων εις την επιτάχυνση της ρευ- 
στοποιήσεως της ανταλλαξίμου περιουσίας και την ολο¬ 
κλήρωση της αποκαταστάσεως των προσφύγων». 

6. Του άρθρου 4 του Ν.Δ.944/1971 (ΦΕΚ 149/Α/1971) 
«Περί τροποποιήσεως και συμπληρώσεως της περί στε- 
γάσεωςτωνπαραπηγματούχων ως και της περί αποκατα¬ 
στάσεως των αστών προσφύγων νομοθεσίας». 

7. Του από 28.7.1938 Β.Δ. (ΦΕΚ 274/Α/1938) «Περί κω- 
δικοποιήσεως της περί αποκαταστάσεως αστών προσφύ¬ 
γων κειμένης νομοθεσίας». 

8. Του από 30.7.1952 Β.Δ. (ΦΕΚ 207/Α/1952) «Περί τρό¬ 
που διαχειρίσεως του παρά τη τραπέζη της Ελλάδος 
λογ/σμού δια την αποκατάστασιν των αστών προσφύγων». 

9. Του από 9.2.1953 Β.Δ. (ΦΕΚ 27/Α/1953) «Περί κωδι- 

κοποιήσεως διατάξεων αναφερομένων εις την αποκατά¬ 
σταση των αστών προσφύγων Ν.2004/1952». 

10. Του Β.Δ 330/1960, (ΦΕΚ 69/Α/1960) «Περί κωδικοποι- 
ήσεως της περί αποκαταστάσεως των αστών προσφύγων». 

11. Του Β.Δ. 136/60 9ΦΕΚ32/Α/1960) «Περίτροποποιή- 
σεως διατάξεων αναφερομένων ειςτην οικονομική χρήση 
και την έγκριση του απολογισμού του παρά τη Τραπέζη 
της Ελλάδος λ/σμού υπό την επωνυμία Υπουργείο Κοιν. 
Πρόνοιας - Λ/σμός Αποκαταστάσεως Αστών Προσφύγων 1 
ως και εις την διαδικασία αναστολής καταβολής ληξιπρό¬ 
θεσμων δόσεων». 

12. Του Π.Δ. 137/1998 (ΦΕΚ 107/Α/1998) «Κατάργηση 
του Ταμείου Ανταλλαξίμου Περιουσίας και Αποκαταστά¬ 
σεως Προσφύγων (Τ.Α.Π.Α.Π.) 

13. Τηνυπ' αριθμ. 79310/13.11.2000 (ΦΕΚ 1442/Β/2000) 
κοινή υπουργική απόφαση διατήρησης του ειδικού 
λ/σμού αστών προσφύγων. 

14. Το υπ’ αριθμ. Π2α/Γ.Ποικ.53577 έγγραφο του 
Υπουργείου Υγείας & Κοιν. Αλληλεγγύης με το οποίο προ- 
τείνεται η κατάργηση του λογ/σμού Αστών Προσφύγων 
διότι ολοκληρώθηκε ο σκοπός για τον οποίο συστάθηκε. 

15. Την υπ’ αριθμ. 14650/ΔΙΟΕ/85/17.3.2004 (ΦΕΚ 519/ 
Β/2004) απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών. 

16. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

1. Το κλείσιμο του λογαριασμού Νο 242104 με τίτλο «Ει¬ 
δικός λογαριασμός αστών προσφύγων» που τηρείται 
στην Τράπεζα της Ελλάδος - κεντρικό κατάστημα. 

2. Τη μεταφορά τυχόν υπαρχόντων υπολοίπων στο λο¬ 
γαριασμό 200/1 «Ε.Δ.- Συγκέντρωση εισπράξεων και πλη¬ 
ρωμών» μερίδα Γραφείου Συμψηφισμών (Δ24- Γ). 

3. Την εμφάνιση των υπολοίπων αυτών, που θα μετα¬ 
φερθούν στο λογαριασμό 200/1 «Ε.Δ. - Συγκέντρωση ει¬ 
σπράξεων και πληρωμών», στα έσοδα του Κρατικού Προ¬ 
ϋπολογισμού από το Γραφείο Συμψηφισμών υπό ΚΑΕ 
3916 «περιερχόμενα στο Δημόσιο υπόλοιπα περιουσίας 
Ειδικών Ταμείων και Λογαριασμών» με ενημέρωση της 
Δ20 Προϋπολογισμού. 

4. Τυχόν μελλοντικές εισπράξεις υπέρ του ανωτέρω καταρ- 
γούμενου λογαριασμού θα φέρονται από την Τράπεζα της 
Ελλάδος σε πίστωση του λογαριασμού 200/1 και θα εισάγο- 
νται στα έσοδα του Κρατικού Προϋπολογισμού (ΚΑΕ 3916). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 2004 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ ΚΑΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ ΝIΚΗΤΑΣ ΚΑΚΛΑΜΑΝΗΣ 

- ♦ - 

Αριθ. οικ.2/6512/0022 (2) 

Τροποποίηση της υπ’ αριθμ. Οικ.2/69495/0022/13.12.2004 
απόφασης «Καθορισμού αποδοχών του προβλεπόμε- 
νου από τη διάταξη της παρ. 22 του άρθρου 27 του 
Ν.2166/1993 ειδικού επιστημονικού προσωπικού με 
σχέση εργασίας ιδιωτικού δικαίου αορίστου χρόνου του 
Γ ενικού Λογιστηρίου του Κράτους». 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 22 του άρθρου 27 του Ν.2166/ 


1993 «κίνητρα ανάπτυξης Επιχειρήσεων» διαρρυθμίσεις 
στην έμμεση και άμεση φορολογία και άλλες διατάξεις». 

2. Του άρθρου 19 του Ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση θε¬ 
μάτων διοίκησης» (ΦΕΚ 83Α/3.3.1994) όπως ισχύει. 

3. Του άρθρου 2του Π.Δ. 343/1998 « Διάρθρωση, αρμο¬ 
διότητες και καθορισμός θεμάτων προσωπικού Υπηρε- 
σιώντης Γενικής Γραμματείας Δημοσιονομικής Πολιτικής 
του Υπουργείου Οικονομικών» (ΦΕΚ/229Α). 

4. Του Π.Δ. 284/1988 «Οργανισμόςτου Υπουργείου Οι¬ 
κονομικών» (ΦΕΚ 138Α και 165Α/1988) όπως ισχύει. 

5. Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών σε Υπουργείο Οικο¬ 
νομίας και Οικονομικών» (ΦΕΚ 57Α) 

6. Του κεφ. Β'του Π.Δ. 410/1988 «Κωδικοποίηση σε ενι¬ 
αίο κείμενο των διατάξεων της κείμενης νομοθεσίας, που 
αφορούν το προσωπικό με σχέση εργασίας ιδιωτικού δι¬ 
καίου του Δημοσίου, των ΟΤΑ και των λοιπών Ν.Π.Δ.Δ.» 
(ΦΕΚ191Α). 

7. Την υπ’ αριθμ. ΔΙΠΠ/Φ.ΕΓΚΡ.5/396/οικ.27234/27.11. 
2001 απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ (ΦΕΚ 252/α/12.11.1998) με την οποία 
εγκρίθηκε η πλήρωση είκοσι πέντε (25) κενών οργανικών 
θέσεων ειδικού επιστημονικού προσωπικού στην Κεντρική 
Υπηρεσία του Υπουργείου Οικονομίας και Οικονομικών και 
στο Γενικό Λογιστήριο του Κράτους με σχέση εργασίας 
ιδιωτικού δικαίου αορίστου χρόνου. 

8. Την υπ’ αριθμ. 10/3Ε/2003 προκήρυξη Α.Σ.Ε.Π. (ΦΕΚ 
146/19.6.2003/τεύχος προκηρύξεων ΑΣΕΠ) που αφορά την 
πλήρωση είκοσι πέντε (25) θέσεων Ειδικού Επιστημονικού 
Προσωπικού με σχέση εργασίας ιδιωτικού δικαίου αορί¬ 
στου χρόνου στο Υπουργείο Οικονομίας και Οικονομικών 
(Κεντρική Υπηρεσία και Γ ενικό Λογιστήριο του Κράτους). 

9. Την υπ’ αριθμ. 14650/ΔΙΟΕ 85/17.3.2004 (ΦΕΚ519/Α/ 
17.3.2004) απόφαση του Πρωθυπουργού και του Υπουρ¬ 
γού Οικονομίας και Οικονομικών «καθορισμός αρμοδιο¬ 
τήτων των Υφυπουργών Οικονομίας και Οικονομικών». 

10. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη, αποφασίζουμε: 

1. Τροποποιούμε το εδάφιο β της παρ. 1 του διατακτι¬ 
κού της υπ’ αριθμ. οικ. 2/69495/0022/13.12.2004 απόφα¬ 
σης ως εξής: 

- Για τους έχοντες από 5 χρόνια υπηρεσίας και άνω και 
έως 10 χρόνια 1307 ευρώ. 

2. Κατά τα λοιπά η τροποποιούμενη απόφαση ισχύει ως 
έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2/73307/0022 (3) 

Έγκριση νυχτερινής εργασίας εργασίμων ημερών, καθώς 
και νυκτερινής εργασίας Κυριακών και εξαιρέσιμων ημε¬ 
ρών προς συμπλήρωση της εβδομαδιαίας υποχρεωτι¬ 
κής, για τους μονίμους και με σύμβαση Ι.Δ.Α.Χ. φύλακες 
του Τ.Π. & Δανείων για το Α' εξάμηνο του 2005. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 16 του Ν. 3205/2003. 

2. Τ ις διατάξειςτου άρθρου 29ατου Ν. 1558/1985, όπως 
προστέθηκε με το άρθρο 27 του Ν. 2081/1992 και αντικα- 
ταστάθηκε με το άρθρο 1 του Ν. 2469/1997 (ΦΕΚ38/Α'). 

3. Το υπ’ αριθμ. 165766/24.12.2004 έγγραφο του Τ.Π. & 
Δ., με το οποίο ζητείται η έγκριση νυχτερινής εργασίας 
εργασίμων ημερών, καθώς και νυκτερινής εργασίας Κυ¬ 
ριακών και εξαιρέσιμων ημερών προς συμπλήρωση της 
εβδομαδιαίας υποχρεωτικής, για τους μονίμους και με 
σύμβαση Ι.Δ.Α.Χ. φύλακες του Τ.Π.& Δανείων για το Α' 
εξάμηνο του 2005. 

4. Το γεγονός ότι, από την απόφαση αυτή προκαλείται 
δαπάνη ύψους 16.000 ευρώ για τους μονίμους φύλακες 
και 13.000 ευρώ για τους φύλακες με σύμβαση Ι.Δ.Α.Χ., 
ήτοι συνολικά 29.000 ευρώ, η οποία θα βαρύνει τον Π/Υ 
του Τ.Π. & Δ. στον Κ.Α. 263 οικ. έτους 2005. 

5. Την υπ’ αριθμ. 14650/ΔΙΟΕ 85/17.3.2004 κοινή υπουρ¬ 
γική απόφαση του Πρωθυπουργού και του Υπουργού Οι¬ 
κονομικών για καθορισμό αρμοδιοτήτων των Υφυπουρ¬ 
γών Οικονομικών. 

6. Την υπ’ αριθμ. 2/40508/0004/23.7.2004 απόφαση του 
Υφυπουργού Οικονομικών για μεταβίβαση αρμοδιοτήτων 
και της εξουσίας να υπογράφουν «Με εντολή Υφυπουρ¬ 
γού» στο Γενικό Γραμματέα Δημοσιονομικής Πολιτικής 
κ.λ.π., αποφασίζουμε: 

1. Εγκρίνουμε την νυχτερινή εργασία εργασίμων ημε¬ 
ρών, καθώς και νυκτερινή εργασία Κυριακών και εξαιρέ¬ 
σιμων ημερών προς συμπλήρωση της εβδομαδιαίας υπο¬ 
χρεωτικής, για 18 μονίμους φύλακες (11 του κλάδου ΔΕ6 
Προσωπικού Ασφαλείας και 7 του κλάδου ΥΕ3 Φυλάκων - 
Νυκτοφυλάκων) και 12 φύλακες με σύμβαση Ιδιωτικού Δι¬ 
καίου Αορίστου Χρόνου (11 φύλακες ΔΕ Προσωπικό 
Ασφαλείας και 1 φύλακας ΥΕ) του Τ.Π. & Δανείων, για το 
Α' εξάμηνο του 2005 ως εξής: α. για νυκτερινή εργασίμων 
ημερών μέχρι 25 ώρες το μήνα για τον καθένα και 

β. για νυκτερινή Κυριακών και εξαιρέσιμων ημερών μέ¬ 
χρι 25 ώρες το μήνα για τον καθένα. 

2. Ο χρόνος της παροχής της κατά τα ανωτέρω εργα¬ 
σίας και οι υπάλληλοι που θα εργασθούν θα ορισθούν με 
απόφαση του προϊσταμένου της κάθε υπηρεσίας. 

3. Η πραγματοποίηση της εν λόγω εργασίας θα βεβαιώ¬ 
νεται από τον προϊστάμενο της κάθε υπηρεσίας. 

4. Η απόφαση αυτή ισχύει ένα (1) μήνα πριν τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2005 
Με εντολή Υφυπουργού 

Ο Γενικός Γραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

- ♦ - 

Αριθ. Φ.847.1/5/714468/Σ.442 (4) 

Υπερωρίες Μονίμων Υπαλλήλων κρίσιμων ειδικοτήτων 
Μονάδων και Υπηρεσιών του ΓΕΕΘΑ, Γενικού Επιτε¬ 
λείου Στρατού, Γραφείου Ειδικού Γραμματέα ΥΕΘΑ. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξειςτου άρθρου 16του Ν.3205/2003 (ΦΕΚ 
297/23.12.2003 τ.Α'). 

β. Την υπ’ αριθμ. 2/72757/0022/31.12.2003 / Εγκύκλιος 
του ΓΛτου Κράτους/22η Μισθολογίου. 


γ. Την υπ’ αριθμ. Φ.451 /41/10623/Σ144/1.3.2000 από¬ 
φαση του Υφυπουργού Εθνικής Άμυνας, που καθορίζει 
τις υπηρεσίες του Υπουργείου Εθνικής Άμυνας που λει¬ 
τουργούν σε 24ώρη και 12ωρη βάση. 

δ. Την ανάγκη αντιμετώπισης από το Γενικό Επιτελείο 
Στρατού των ωρών απασχόλησης των Μονίμων Υπαλλή¬ 
λων του, πέραν του κανονικού ωραρίου εργασίας για κά¬ 
λυψη εποχικών, εκτάκτων ή επειγουσών υπηρεσιακών 
αναγκών Στρατ. Νοσοκομείων, Κέντρου Επιχειρήσεων 
ΓΕΕΘΑ, Τάγματος Τηλεπικοινωνιών ΓΕΕΘΑ, Πολεμικού 
Μουσείου, Εργοστασίου Παραγωγής Οξυγόνου του 691 
Βιομηχανικού Εργοστασίου Βάσεως, Ταγμάτων ΓΕΕΘΑ- 
ΓΕΣ (Συνεργεία Κλιματισμού,) ΣΣΑΣ, ΣΑΝ, που λειτουρ¬ 
γούν επί εικοσιτετραώρου και δωδεκαώρου βάσεως, 
Στρατ. Εργοστασίων, Μεταφορικών Μονάδων, ΓΕΕΘΑ 
κ.λ.π. καθώς και του προσωπικού που εργάζεται στο Γ ρα¬ 
φείο του Ειδικού Γραμματέα ΥΕΘΑ. 

ε. Την υπ’ αριθ. 177026/17-3-2004 Κοινή Απόφαση Πρω¬ 
θυπουργού και Υπουργού Εθνικής Άμυνας «Ανάθεση Αρ¬ 
μοδιοτήτων Υπουργού Εθνικής Άμυνας στους Υφυπουρ¬ 
γούς Εθνικής Άμυνας (ΦΕΚ 517/17.3.2004, τ.Β'), αποφα¬ 
σίζουμε: 

2. Εγκρίνουμε την υπερωριακή, νυκτερινή, Κυριακών 
και εξαιρέσιμων ημερών εργασία, πέρα από το κανονικό 
ωράριο, πέντε χιλιάδων (5.000) Μονίμων Υπαλλήλων, κρί¬ 
σιμων ειδικοτήτων Μονάδων και Υπηρεσιών του ΓΕΕΘΑ, 
Γενικού Επιτελείου Στρατού, Γραφείου Ειδικού Γραμμα¬ 
τέα ΥΕΘΑ, έναντι επτά χιλιάδων (7.000) υπηρετούντων, 
που κρίνεται απαραίτητη για την αντιμετώπιση εποχικών, 
εκτάκτων ή επειγουσών υπηρεσιακών αναγκών έτους 
2005 (από 1.1.2005 έως 31.12.2005). 

α. Για υπερωριακή απογευματινή εργασία μέχρι τρια¬ 
κόσιες τριάντα πέντε χιλιάδες (335.000) ώρες. 

β. Γ ια νυχτερινή εργασία και για εργασία Κυριακών και 
εξαιρέσιμων ημερών μέχρι εκατόν ογδόντα χιλιάδες 
(180.000) ώρες. 

3. Παρέχεται η δυνατότητα προσφοράς υπερωριακής 
εργασίας σε υπαλλήλους οδηγούς κατά το διάστημα της 
μετακίνησης τους εκτός έδρας, για εκτέλεση δρομολο¬ 
γίων σε όλη την επικράτεια και τη λήψη υπερωριακής απο¬ 
ζημίωσης με τις προϋποθέσεις του άρθρου 16 του 
Ν.3205/2003 (ΦΕΚ297/23.12.2003, τ.Α'). 

4. Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο μη- 
νιαίως. Σε υπαλλήλους που ανήκουν σε υπηρεσίες που 
λειτουργούν, βάσει νόμου, όλες τις ημέρες του μήνα ή σε 
δωδεκάωρη ή εικοσιτετράωρη βάση, στην καθ’ υπέρβαση 
εργασία οι ώρες νυκτερινής, Κυριακών και εξαιρέσιμων 
ημερών δεν μπορεί να υπερβούντις δεκαέξι (16) ώρες κα¬ 
τά περίπτωση το μήνα. 

5. Στην παραπάνω εργασία θα μπορούν να μετέχουν και 
περισσότεροι υπάλληλοι, εντός όμως του ιδίου συνολι¬ 
κού αριθμού των εγκρινομένων ωρών, με πράξη των οι¬ 
κείων Δντων - Διοικητών Δνσεων, Υπηρεσιών και Μονά¬ 
δων του ΓΕΣ. 

6. Ορίζουμε για υπερωριακή απασχόληση όλες τις ημέ¬ 
ρες της εβδομάδας και από της 15ης μέχριτης 22ας ώρας 
για απογευματινή υπερεργασία και από της 22ας μέχρι 
της 6ης πρωινής αντίστοιχα, για νυχτερινή υπερεργασία, 
επειδή οι υπηρεσιακές ανάγκες που επιβάλλουν την υπε- 
ρωριακή απασχόληση των Υπαλλήλων του ΥΕΘΑ/ΓΕΣ 
προκύπτουν όλες τις ημέρες και ώρες της εβδομάδας 

(Γραφείο Ειδικού Γραμματέα, Τηλεπικοινωνιακές και Με¬ 
ταφορικές Μονάδες, Παραγωγικά Εργοστάσια, Στρατιω¬ 
τικά Νοσοκομεία και λοιπές Μονάδες που λειτουργούν 
επί 24ώρου και 12ώρου βάσεως). 

Υπεύθυνοι για την διαπίστωση των πραγματικών ανα¬ 
γκών και τον έλεγχο πραγματικής παροχής της υπερω- 
ριακής απασχόλησης θα είναι οι Δντες - Δκτες των Δνσε- 
ων -Υπηρεσιών και Μονάδων του ΓΕΣ που εδρεύουν σε 
όλη την Επικράτεια και στις οποίες υπηρετεί πολιτικό προ¬ 
σωπικό. 

7. Η δαπάνη που θα προκύψει από το σύνολο των εγκρι- 
θεισών ωρών υπερωριακής απασχόλησης έτους 2005, 
ύψους τριών εκατομμυρίων εκατόν τριάντα χιλιάδων 
(3.130.000,00) ευρώ περίπου, σε καμιά περίπτωση δεν 
μπορεί να υπερβεί τις πιστώσεις που έχουν εγγράφει 
στους οικείους κωδικούς αριθμούς προϋπολογισμού ΓΕΣ 
έτους 2005, όπως αυτές θα διαμορφωθούν με το ποσο¬ 
στό αποδέσμευσης, που θα εγκριθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2005 

Ο ΥΦΥΠΟΥΡΓΟΣ 

ΒΑΣΙΛΕΙΟΣ ΜΙΧΑΛΟΛΙΑΚΟΣ 
-♦- 

Αριθ. 190227(οικ.) (5) 

Έγκριση απόφασης διορισμού Προϊσταμένης της Ειδι¬ 
κής Υπηρεσίας Κ.Π.Α. του Οργανισμού Απασχόλησης 
Εργατικού Δυναμικού. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Ν.1558/1985 "Κυβέρνηση και Κυ¬ 
βερνητικά Όργανα" (ΦΕΚ 137/τ.Α'). 

2. Την υπ’ αριθμ. Υ1 απόφαση του Πρωθυπουργού "Με¬ 
ταβολή τίτλων Υπουργείων και καθορισμός της σειράς 
τάξης των Υπουργείων" (ΦΕΚ 513/10.3.2004). 

3. Τις διατάξειςτου άρθρου 18παρ. 5του Ν. 2224/1994 
(ΦΕΚ 111/τ.Α'). 

4. Τις διατάξειςτου Π.Δ. 360/1997 "Διατήρηση της επο- 
πτείας Ν.Π.Δ.Δ. από το Υπουργείο Εργασίας και Κοινωνι¬ 
κών Ασφαλίσεων" (ΦΕΚ240/τ.Α'). 

5. Τις διατάξεις της παραγράφου 9 του άρθρου 12 του 
Ν.3144/2003 (ΦΕΚ 111/τ.Α'). 

6. Την υπ’ αριθμ. 191713 (Οίκ.)/23.11.2004 απόφαση 
του Υπουργού Απασχόλησης και Κοινωνικής Προστασίας 
"Καθορισμός διαδικασίας και οργάνων επιλογής Προϊ¬ 
σταμένου της Ειδικής Υπηρεσίας Κ.Π.Α.". 

7. Την υπ’ αριθμ. Β 104106/9.2.2005 απόφαση του Διοι¬ 
κητή του Ο.Α.Ε.Δ., αποφασίζουμε: 

Εγκρίνουμε την υπ’ αριθμ. Β 104106/9.2.2005 απόφαση 
του Διοικητή του Ο.Α.Ε.Δ., με την οποία διορίζεται η Λαϊ- 
νά Ευγενία στη θέση της Προϊσταμένης της Ειδικής Υπη¬ 
ρεσίας Κ.Π.Α. του Οργανισμού Απασχόλησης Εργατικού 
Δυναμικού για χρονικό διάστημα δύο (2) ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 


Αριθ. 8004/8/265β (6) 

Καθιέρωση υπερωριακής εργασίας εργασίμων ημερών, 
δέκα (10) υπαλλήλων, οι οποίοι δεν καλύπτουν οργα¬ 
νικές θέσεις στα Γ ραφεία Υπουργού, Υφυπουργού και 
Γ εν. Γ ραμματέα Υπουργείου Δημ. Τάξης. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξειςτου Ν.2800/2000 «Αναδιάρθρωση Υπη¬ 
ρεσιών Υ.Δ.Τ., σύσταση Αρχηγείων Ελλην. Αστυνομίας 
και άλλες διατάξεις, καθώς και του Π.Δ 14/2001, όπως 
τροποποιήθηκε με το άρθρο 1 του Π.Δ 20/2002. 

2. Τις διατάξειςτου άρθρου 16του Ν.3205/2003 (ΦΕΚ 
297 τ.Α') «Μισθολογικές ρυθμίσεις λειτουργών και υπαλ- 
λήλωντου Δημοσίου, Ν.Π.Δ.Δ. καιΟ.Τ.Α». 

3. Τις διατάξεις του Π.Δ.394/2001 (ΦΕΚ Α - 274) «Περί 
χρόνου εργασίας προσωπικού της ΕΛ.ΑΣ». 

4. Τις διατάξεις του άρθρου 58 του Ν.1943/1991 «Εκ¬ 
συγχρονισμός της Οργάνωσης και Λειτουργίας της Δη¬ 
μόσιας Διοίκησης αναβάθμιση του προσωπικού της και 
άλλες συναφείς διατάξεις» που εξακολουθούν να ισχύ¬ 
ουν με τις διατάξειςτου άρθρου 22του Ν.3148/2003. 

5. Τις διατάξεις του άρθρου 68 Ν.2683/1999 «Κύρωση 
του κώδικα κατάστασης Δημοσίων πολιτικών διοικητικών 
υπαλλήλων και υπαλλήλων Ν.Π.Δ.Δ. και άλλες διατάξεις». 

6. Το γεγονός ότι από την παρούσα απόφαση προκα- 
λείται δαπάνη για το έτος 2005, ποσού είκοσι τεσσάρων 
χιλιάδων επτακοσίων πενήντα ευρώ (24.750) που θα κα¬ 
λυφθεί από τις γραμμένες πιστώσεις του ΚΑΕ 0511 του 
προϋπολογισμού εξόδων έτους 2005 της Ελληνικής 
Αστυνομίας Ε.Φ.43-110. 

7. Το γεγονός ότι το Προσωπικό που δεν καλύπτει ορ¬ 
γανικές θέσεις και απασχολείται στα Γ ραφεία Υπουργού, 
Υφυπουργού και Γεν. Γραμματέα Υπουργείου Δημόσιας 
Τάξης, λόγω της ειδικής φύσεως της λειτουργίας των 
Γ ραφείων αυτών έχει να αντιμετωπίσει επιπλέον επείγου¬ 
σες και έκτακτες εργασίες, αποφασίζουμε: 

Καθορίζουμε, τον αριθμό των υπαλλήλων οι οποίοι δεν 
καλύπτουν οργανικές θέσεις στα Γραφεία Υπουργού, 
Υφυπουργού και Γεν. Γραμματέα Υπουργείου Δημόσιας 
Τάξης και μπορούν να εργάζονται υπερωριακά τις εργά¬ 
σιμες ημέρες κατά το έτος 2005, σε δέκα (10) άτομα Κλά¬ 
δων ΠΕ και ΔΕ, για το χρονικό διάστημα από 1.1.2005 έως 
31.10.2005 και συνολικό αριθμό τεσσάρων χιλιάδων πε- 
ντακοσίων (4.500) ωρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2005 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. 8004/8/265γ (7) 

Καθιέρωση εργασίας πέραν του κανονικού ωραρίου για 
το μόνιμο πολ. προσωπικό της Ελληνικής Αστυνομίας, 
για το έτος 2005. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξειςτου Ν.2800/2000 «Αναδιάρθρωση Υπη¬ 
ρεσιών Υ.Δ.Τ., σύσταση Αρχηγείων Ελλην. Αστυνομίας 
και άλλες διατάξεις, καθώς και του Π.Δ 14/2001, όπως 
τροποποιήθηκε με το άρθρο 1 του Π.Δ 20/2002. 

2. Τις διατάξεις του άρθρου 16 του Ν.3205/2003 (ΦΕΚ 
297 τ.Α') «Μισθολογικές ρυθμίσεις λειτουργών και υπαλ- 
λήλωντου Δημοσίου, Ν.Π.Δ.Δ. και Ο.Τ.Α». 

3. Τις διατάξεις του Π.Δ.394/2001 (ΦΕΚ Α - 274) «Περί 
χρόνου εργασίας προσωπικού της ΕΛ.ΑΣ». 

4. Το γεγονός ότι από την παρούσα απόφαση προκα- 
λείται δαπάνη για το χρονικό διάστημα από 1.1.2005 μέ¬ 
χρι 31.10.2005, ποσού εκατό εξήντα δύο χιλιάδων οκτα¬ 
κόσιων ευρώ (162.800 €) που θα καλυφθεί από τις γραμ¬ 
μένες πιστώσεις του ΚΑΕ 0511 και διακοσίων ογδόντα 
τεσσάρων χιλιάδων τετρακοσίων ευρώ (284.400)που θα 
καλυφθεί από τις γραμμένες πιστώσεις του ΚΑΕ 0512 του 
προϋπολογισμού εξόδων έτους 2005 της Ελληνικής 
Αστυνομίας Ε.Φ.43-110. 

5. Το γεγονός ότι το μόνιμο Πολ. Προσωπικό της ΕΛ.ΑΣ 
πέραντων συνήθων καθηκόντωντου έχει να αντιμετωπίσει 
επιπλέον επείγουσες και έκτακτες εργασίες που απορρέ¬ 
ουν από την Ευρωπαϊκή Ένωση, την κάλυψη εθιμοτυπικών 
αναγκών της Ηγεσίας του Υπουργείου, τη μεταφορά υλι¬ 
κών σε όλη την χώρα, την επαναπροώθηση στα σύνορα οι¬ 
κονομικών προσφύγων, την προετοιμασία και αντιμετώπι¬ 
ση αυξημένων κυκλοφοριακών αναγκών, τη συγκέντρωση 
και ανάλυση στοιχείων, τροχαίων ατυχημάτων, τον έλεγχο 
δαπανών και υπομνημάτων για την γρήγορη αποκατάστα¬ 
ση της παγίας προκαταβολής, την έκτακτη απασχόληση 
στα εγκληματολογικά εργαστήρια, την προετοιμασία τον 
έλεγχο και κωδικοποίηση της μισθοδοσίας, την αντιμετώ¬ 
πιση θεμάτων, κατάστασης πολιτικού προσωπικού (μονί¬ 
μου και με σύμβαση) καθώς και του προσωπικού των Πολι¬ 
τικών Γραφείων Υ.Δ.Τ. και την αντιμετώπιση καθαριότητας 
των Αστυνομικών καταστημάτων. 

6. Το γεγονός όχι στο Υπουργείο μας, λόγω της ιδιο¬ 
μορφίας του, της φύσεως της αποστολής του, των ειδι¬ 
κών συνθηκών εργασίας που επικρατούν σ’ αυτό και της 
διασποράς των υπηρεσιών του ανά την επικράτεια, δεν εί¬ 
ναι δυνατόν να προβλεφθούν και να καθορισθούν συγκε¬ 
κριμένες ημερομηνίες και ώρες υπερωριακής απασχόλη¬ 
σης του προσωπικού του, αποφασίζουμε: 

Καθορίζουμε το ανώτατο όριο σε αριθμό των υπαλλή¬ 
λων του μόνιμου Πολ. Προσωπικού της Ελληνικής Αστυ¬ 
νομίας, που μπορεί να εργάζεται υπερωριακά τις εργάσι¬ 
μες ημέρες σε εκατόν σαράντα οκτώ (148) άτομα και τις 
Κυριακές και εξαιρέσιμες σε διακόσια τριάντα επτά (237) 
άτομα, κλάδων ΠΕ, ΤΕ, ΔΕ, ΥΕ, για το χρονικό διάστημα 
από 1.1.2005 έως 31.10.2005 και συνολικό αριθμό, εξήντα 
επτά χιλιάδων πεντακοσίων είκοσι (67.520) ωρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2005 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. 1703 (8) 

Ανάθεση αρμοδιοτήτων στον Υφυπουργό Τουριστικής 
Ανάπτυξης Αναστάσιο Λιάσκο. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

1. Τωνάρθρωνδΐ και83παρ. 2του Συντάγματος. 


2. Του άρθρου 16παρ. 5του Ν. 1558/1985 «Κυβέρνηση 
και Κυβερνητικά Όργανα (ΦΕΚΑΊ37) καθώς και του άρ¬ 
θρου 29 Ατού ιδίου Ν. 1558/1985 που προστέθηκε με το 
άρθρο 27 του Ν. 2081/1992 (ΦΕΚ ΑΊ54) και τροποποιή¬ 
θηκε με το άρθρο 1 παρ. 2α του Ν. 2469/1997(ΦΕΚΑ'38). 

3. Του Π.Δ. 313/2001 «Μεταφορά αρμοδιοτήτων από τον 
ΕΟΤ στο Υπουργείο Ανάπτυξης και στις Περιφέρειες, σύ¬ 
σταση υπηρεσιών και θέσεων προσωπικού στη Γ ενική Γ ραμ- 
ματεία Τουρισμού και στις Περιφέρειες, μεταφορά πόρων 
και ρύθμιση των αναγκαίων λεπτομερειών» (ΦΕΚ Α'211). 

4. Του άρθρου 38 παρ. 4του Ν. 3105/2003 «Τουριστική 
εκπαίδευση και κατάρτιση, ρυθμίσεις για τον τουρισμό 
και άλλες διατάξεις» (ΦΕΚ Α'29). 

5. Του Π.Δ. 122/2004 «Ανασύσταση του Υπουργείου 
Τουρισμού» (ΦΕΚΑ'85). 

6. Της υπ’ αριθμ. Υ 25/2004 απόφασης Πρωθυπουργού 
«Σύσταση θέσης Υφυπουργού Τουρισμού στο Υπουργείο 
Τουρισμού» (ΦΕΚ Β 516). 

7. Του Π.Δ. 123/2004 «Διορισμός Υπουργού, Αναπλη- 
ρωτού Υπουργού και Υφυπουργών» (ΦΕΚΑ'86). 

8. Το Ν. 3270/2004 (ΦΕΚ 187/Α) « Αρμοδιότητες του 
Υπουργείου Τουριστικής Ανάπτυξης και θέματα Τουρι¬ 
σμού», αποφασίζουμε: 

Άρθρο 1 

Στον Υφυπουργό Αναστάσιο Λιάσκο αναθέτουμε την 
άσκηση των αρμοδιοτήτων των παρακάτω Διευθύνσεων 
και Υπηρεσιών του Υπουργείου Τουριστικής Ανάπτυξης: 
α. Τουριστικής Πολιτικής και Συντονισμού 
β. Περιφερειακής Πολιτικής 
γ. Θαλασσίου Τουρισμού και Τουριστικών Λιμένων 
δ. Διοικητικού - Οικονομικού 
ε. Καζίνο 

στ. Του Γ ραφείου Επιχειρησιακών Προγραμμάτων και 
ζ. Την άσκηση εποπτείας επί των Οργανισμών και λοι¬ 
πών φορέων που εποπτεύονται από το Υπουργείο Τουρι¬ 
στικής Ανάπτυξης. 

Άρθρο 2 

1. Στις κατά το άρθρο 1 αρμοδιότητες του Υφυπουρ¬ 
γού περιλαμβάνονται και η πρόταση για έκδοση και υπο¬ 
γραφή κανονιστικών και ατομικών διαταγμάτων ή η συ- 
νυπογραφή τους με άλλους Υπουργούς ή Υφυπουρ¬ 
γούς, η έκδοση ατομικών και κανονιστικών αποφάσεων, 
ή η συνυπογραφή τους με άλλους Υπουργούς και Υφυ¬ 
πουργούς καθώς και οι αρμοδιότητες κοινοβουλευτι¬ 
κού ελέγχου. 

2. Ο Υπουργός Τ συριστικής Ανάπτυξης έχει την απο¬ 
κλειστική αρμοδιότητα της νομοθετικής πρωτοβου¬ 
λίας. 

Άρθρο 3 

Οι αναφερόμενες στο άρθρο 1 και με στοιχεία α, β, γ, ε, 
στ. και ζ και στο άρθρο 2 παρ. 1 της παρούσας, αρμοδιό¬ 
τητες του Υφυπουργού Τουριστικής Ανάπτυξης μπορούν 
να ασκούνται παράλληλα και από τον Υπουργό Τουριστι¬ 
κής Ανάπτυξης. 

Άρθρο 4 

Επιτρέπεται περαιτέρω μεταβίβαση άσκησης αρμοδιο¬ 
τήτων, από τον Υπουργό ή Υφυπουργό, σε υπ’ αυτούς όρ¬ 
γανα του Υπουργείου σύμφωνα με τις ισχύουσες διατά¬ 
ξεις. 





2438 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από της δημοσιεύσεως της παρούσης καταργείται η 
1153/20.4.2004 (ΦΕΚ591/Β) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 2005 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθ. 1726 (9) 

Έγκριση υπερωριακής απασχόλησης με σχέση εργασίας 
ιδιωτικού δικαίου υπαλλήλων του Οργανισμού Τουρι¬ 
στικής Εκπαίδευσης και Κατάρτισης (ΑΣΤΕΡ) για το 
έτος 2005. 

Ο ΥΦΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

1. Έχοντας υπόψη: 

2. Το άρθρο 16 του Ν.3205/2003 «Μισθολογικές ρυθμί¬ 
σεις λειτουργών και υπαλλήλωντου Δημοσίου, ΝΠΔΔ, και 
Ο.Τ.Α., μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες διατάξεις» (ΦΕΚ 
297/Α/23.12.2003). 

3. Την κοινή υπουργική απόφαση με υπ’ αριθμ. 2/7093/ 
0022/5.2.2004 «επέκταση των διατάξεων του Ν. 3205/ 
2003 στο προσωπικό με σχέση εργασίας ιδιωτικού δικαί¬ 
ου που απασχολείται στο Δημόσιο, Ν.Π.Δ.Δ. και Ο.Τ.Α» 
(ΦΕΚ 215/Β/5.2.2004). 

4. Το Π.Δ. 122/17.3.2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

5. Το Π.Δ. 123/18.4.2004 «Διορισμός Υπουργού, Αναπλ. 
Υπουργού και Υφυπουργών» (ΦΕΚ 86/Α/18.4.2004). 

6. Το άρθρο 2 του Ν. 3270/2004 «Αρμοδιότητες του 
Υπουργείου Τουριστικής Ανάπτυξης και θέματα προσω¬ 
πικού» (ΦΕΚ 187/Α/11.10.2004). 

7. Την απόφαση του Πρωθυπουργού & του Υπουργού 
Τουρισμού με υπ’ αριθμ. 1153/20.4.2004 «ανάθεση αρμο¬ 
διοτήτων στον Υφυπουργό Τουρισμού» (ΦΕΚ 591/Β/ 
21.4.2004). 

8. Την άδεια υπερωριακής απασχόλησης με υπ’ αριθμ. 
1479/16.12.2004 του Σώματος Επιθεώρησης Εργασίας 
Ν. Δωδεκανήσου. 

9. Το έγγραφο του Ο.Τ.Ε.Κ. με υπ’ αριθμ. Φ. 173/4/524/ 
24.1.2005. 

10. Το γεγονός ότι η δαπάνη που θαπροκληθείαπότην 
εν λόγω απασχόληση ανέρχεται στο ποσό των 3.137,00 
ευρώ και θα βαρύνει τις εγγεγραμμένες πιστώσεις του 
προϋπολογισμού του Ο.Τ.Ε.Κ. έτους 2005 και τον κα 
0261, όπου υπάρχει πρόβλεψη ποσού ευρώ 400.000,00. 

11. Την ανάγκη υπερωριακής απασχόλησης που προ¬ 
κύπτει από τη διαμονή των οικότροφων μαθητών - σπου¬ 
δαστών, την υποχρεωτική σίτισή τους, τη φροντίδα υγιει¬ 
νής και καθαριότητας στους χώρους που διαβιούν οι μα¬ 
θητές, την εποπτεία των χώρων που κινούνται εντός και 
εκτός Οικοτροφείου, τη φροντίδα ομαλής λειτουργίας 
μηχανολογικών και ηλεκτρολογικών εγκαταστάσεων των 
κτιρίων για την ασφαλή διαμονή των μαθητών - σπουδα¬ 
στών, την επιτήρηση των περιβαλλόντων τις Σχολές χώ¬ 
ρων, τη λειτουργία των ξενοδοχείων του Ο.Τ.Ε.Κ., την 


υποστήριξη επιμορφωτικών και εκπαιδευτικών προγραμ¬ 
μάτων, που χρηματοδοτούνται και από την Ευρωπαϊκή 
Ένωση, την επιβάρυνση του έργου των Σχολών Ξεναγών 
λόγω των προσλήψεων εκπαιδευτικού και διοικητικού 
προσωπικού, την προμήθεια βιβλίων και λοιπού έντυπου 
υλικού, τη συνοδεία εκπαιδευτικών εκδρομών και επισκέ¬ 
ψεων, την υλοποίηση και εκτέλεση προγραμμάτων σπά¬ 
νιων γλωσσών που πραγματοποιούνται τις απογευματι¬ 
νές ώρες, αποφασίζουμε: 

Εγκρίνουμε την υπερωριακή απασχόληση υπαλλήλων 
με σχέση εργασίας ιδιωτικού δικαίου της Α.Σ.Τ.Ε.Ρ. του 
Οργανισμού Τουριστικής Εκπαίδευσης και Κατάρτισης 
για έτος 2005, ως εξής: 

Για έξι (6) υπαλλήλους αορίστου χρόνου 120 ώρες έκα¬ 
στος. 

Για πέντε (5) υπαλλήλους ορισμένου χρόνου 60 ώρες 
έκαστος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2005 

Ο ΥΦΥΠΟΥΡΓΟΣ 

Α. ΛΙΑΣΚΟΣ 
-♦- 

Αριθ. 1727 (10) 

Υπερωριακή απασχόληση υπαλλήλων Οργανισμού Του¬ 
ριστικής Εκπαίδευσης και Κατάρτισης για το έτος 
2005. 

Ο ΥΦΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

1. Έχοντας υπόψη: 

2. Το άρθρο 16 του Ν.3205/2003 «Μισθολογικές ρυθμί¬ 
σεις λειτουργών και υπαλλήλωντου Δημοσίου, ΝΠΔΔ, και 
Ο.Τ.Α., μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες διατάξεις» (ΦΕΚ 
297/Α/23.12.2003). 

3. Το Π.Δ. 122/17.3.2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

4. Το Π.Δ. 123/18.4.2004 «Διορισμός Υπουργού, Αναπλ. 
Υπουργού και Υφυπουργών» (ΦΕΚ86/Α/18.4.2004). 

5. Το άρθρο 2 του Ν. 3270/2004 «Αρμοδιότητες του 
Υπουργείου Τουριστικής Ανάπτυξης και θέματα προσω¬ 
πικού» (ΦΕΚ 187/Α/11.10.2004). 

6. Την απόφαση του Πρωθυπουργού & του Υπουργού 
Τουρισμού με υπ’ αριθμ. 1153/20.4.2004 «ανάθεση αρμο¬ 
διοτήτων στον Υφυπουργό Τουρισμού» (ΦΕΚ 591/Β/ 
21.4.2004). 

7. Το έγγραφο του Ο.Τ.Ε.Κ. με υπ’ αριθμ. Φ. 173/1/123/ 
11.1.2005. 

8. Το γεγονός ότι ο Ο.Τ.Ε.Κ. λειτουργεί δέκα σχολές - οι¬ 
κοτροφεία και τέσσερις συστεγαζόμενες μονάδες αυτε¬ 
πιστασίας, εκ των οποίων ορισμένα λειτουργούν σε 
24ωρη βάση και 7 ημέρες την εβδομάδα (με πλήρες πρό¬ 
γραμμα λειτουργούν και οι Σχολές Ξεναγών Θεσσαλονί¬ 
κης, Αθηνών, Κέρκυρας και Ηρακλείου) και ως εκ τούτου 
ορισμένοι εργαζόμενοι μόνιμοι και με σχέση εργασίας 
ιδιωτικού δικαίου της Κεντρικής Υπηρεσίας, των Σχολών 
Ξεναγών και των Εκπαιδευτηρίων - Οικοτροφείων πρέπει 
να εργασθούν υπερωριακά, προκύπτουν δε επί πλέον 

ανάγκες απασχόλησης του προσωπικού της Κ.Υ., ως 
εξής: 

- Για το σχεδίασμά και την υλοποίηση προγραμμάτων 
χρηματοδοτούμενων από την Ευρωπαϊκή Ένωση (ΕΠΕΑ- 
ΕΚ, ΕΠΑΝτου Γ-Κ.Π.Σ.) 

Την έκδοση Π.Δ, ΚΥΑ και ΥΑ βάσει εξουσιοδοτικών δια¬ 
τάξεων του Νόμου «Τουριστική Εκπαίδευση και Κατάρτι¬ 
ση, ρυθμίσεις για τον Τουρισμό και άλλες διατάξεις» για 
την έγκριση υλοποίησης του Ν. 3105. 

- Την πρόσληψη αναπληρωτών και ωρομισθίου εκπαι¬ 
δευτικού και διοικητικού προσωπικού για το εκπαιδευτικό 
έτος 2005-2006. 

- Προετοιμασία έναρξης του νέου εκπαιδευτικού έτους 
βιβλία, έντυπο υλικό, κ.λ.π. 

- Συμμετοχή σε διάφορες δραστηριότητες που έχουν 
σχέση με την Τουριστική Εκπαίδευση (εκθέσεις τουρι¬ 
σμού, ημερίδες, συνέδρια, κ.λ.π). 

- Υποβολή αιτήσεων και δικαιολογητικών στοιχείων των 
υποψηφίων για εισαγωγή στις Σχολές του ΟΤΕΚ. 

- Συντονισμός και εποπτεία των ΑΣΤΕ, ΙΕΚ, ΤΕΕ Σχολών 
Ξεναγών και Τμημάτων Μετεκπαίδευσης, αποφασίζουμε: 

Εγκρίνουμε την υπερωριακή απασχόληση του μονίμου 
προσωπικού του Οργανισμού Τουριστικής Εκπαίδευσης 
και Κατάρτισης για έτος 2005, ως εξής: 

1. ΤΕΕ ΡΟΔΟΥ 


Για 2 υπαλλήλους μόνιμους 

100 

ώρες έκαστος 

Για 4 υπαλλήλους μόνιμους 

200 

ώρες έκαστος 

Συνολικά: 

1.000 

ώρες. 

2. ΤΕΕ ΗΡΑΚΛΕΙΟΥ 



Για 1 υπάλληλο μόνιμο 

700 

ώρες 

Για 1 υπάλληλο μόνιμο 

360 

ώρες 

Για 25 υπαλλήλους μόνιμους 

200 

ώρες έκαστος 

Για 2 υπαλλήλους μόνιμους 

180 

ώρες έκαστος 

Συνολικά: 

6.420 

ώρες. 

3. ΤΕΕ ΜΑΚΕΔΟΝΙΑΣ 



Γ ια 1 υπάλληλο μόνιμο 

620 

ώρες 

Για 5 υπαλλήλους μόνιμους 

240 

ώρες έκαστος 

Για 1 υπάλληλο μόνιμο 

360 

ώρες 

Για 1 υπάλληλο μόνιμο 

270 

ώρες 

Για 4 υπαλλήλους μόνιμους 

220 

ώρες έκαστος 

Για 3 υπαλλήλους μόνιμους 

300 

ώρες έκαστος 

Συνολικά: 

4.230 

ώρες. 

4. ΑΣΤΕΑΝ 



Γ ια 1 υπάλληλο μόνιμο 

200 

ώρες 

Συνολικά: 

200 

ώρες. 

5. Α.Σ.Τ.Ε.Ρ. 



Γ ια 1 υπάλληλο μόνιμο 

500 

ώρες. 

Για 8 υπαλλήλους μόνιμους 

210 

ώρες έκαστος. 

Για 10 υπαλλήλους μόνιμους 

160 

ώρες έκαστος. 

Συνολικά: 

3.780 

ώρες. 

6. ΤΕΕ ΘΡΑΚΗΣ 



Γ ια 1 υπάλληλο μόνιμο 

360 

ώρες 

Για 3 υπαλλήλους μόνιμους 

210 

ώρες έκαστος 

Για 1 υπάλληλο μόνιμο 

120 

ώρες 

Συνολικά: 

1.110 

ώρες. 

7. ΤΕΕ ΓΑΛΑΞΕΙΔΙΟΥ 



Γ ια 1 υπάλληλο μόνιμο 

250 

ώρες. 

Συνολικά: 

250 

ώρες. 

8. ΤΕΕ ΚΕΡΚΥΡΑΣ 



Για 4 υπαλλήλους μόνιμους 

200 

ώρες έκαστος 

Για 9 υπαλλήλους μόνιμους 

160 

ώρες έκαστος 

Συνολικά: 

2.240 

ώρες. 


9. ΤΕΕ ΑΝΑΒΥΣΣΟΥ 


Γ ια 1 υπάλληλο μόνιμο 

700 

ώρες 

Για 25 υπαλλήλους μόνιμους 

360 

ώρες έκαστος 

Για 1 υπάλληλο μόνιμο 

300 

ώρες 

Συνολικά: 

10.360 

ώρες. 

10. ΤΕΕ ΝΑΥΠΛΙΟΥ 



Γ ια 1 υπάλληλο μόνιμο 

260 

ώρες. 

Για 2 υπαλλήλους μόνιμους 

210 

ώρες έκαστος 

Για 9 υπαλλήλους μόνιμους 

140 

ώρες έκαστος 

Συνολικά: 

1.940 

ώρες. 

11. ΣΧΟΛΗ ΞΕΝΑΓΩΝ ΑΘΗΝΑΣ 


Γ ια 1 υπάλληλο μόνιμο 

600 

ώρες. 

Για 1 υπάλληλο μόνιμο 

400 

ώρες 

Συνολικά: 

1.000 

ώρες. 

12. ΣΧΟΛΗ ΞΕΝΑΓΩΝ ΘΕΣΣΑΛΟΝΙΚΗΣ 

Γ ια 1 υπάλληλο μόνιμο 

220 

ώρες. 

Για 1 υπάλληλο μόνιμο 

180 

ώρες. 

Συνολικά: 

400 

ώρες. 

13. ΣΧΟΛΗ ΞΕΝΑΓΩΝ ΚΡΗΤΗΣ 


Γ ια 1 υπάλληλο μόνιμο 

330 

ώρες 

Για 1 υπάλληλο μόνιμο 

300 

ώρες 

Συνολικά: 

630 

ώρες. 

14. ΣΧΟΛΗ ΞΕΝΑΓΩΝ ΚΕΡΚΥΡΑΣ 


Για 2 υπαλλήλους μόνιμους 

150 

ώρες έκαστος 

Συνολικά: 

300 

ώρες. 

15. ΚΕΝΤΡΙΚΗ ΥΠΗΡΕΣΙΑ 



Γ ια 50 υπαλλήλους μόνιμους 

720 

ώρες έκαστος 

Συνολικά: 

36.000 

ώρες. 


Η δαπάνη που θα προκληθεί από την εν λόγω απασχό¬ 
ληση ανέρχεται στο ποσό των 310.871,00 ευρώ και θα βα¬ 
ρύνει τις εγγεγραμμένες πιστώσεις του προϋπολογισμού 
του Ο.Τ.Ε.Κ. έτους 2005 και τον κα 0261, όπου υπάρχει 
πρόβλεψη ποσού ευρώ 400.000,00. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2005 

Ο ΥΦΥΠΟΥΡΓΟΣ 

Α. ΛΙΑΣΚΟΣ 
-♦- 

Αριθ. ΔΥΠ οικ. 423 (11) 

Καθορισμός χρήσεων θαλάσσιου νερού περιοχής Βόρει¬ 
ου τμήματος Κόλπου Αυλώνα Δήμου Μύρινας Λήμνου 
και όροι διάθεσης αποβλήτων (νερών ψύξης) ΑΣΠ Λή¬ 
μνου. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Την Υγειονομική Διάταξη Ε1 β/221/65 «περί διαθέσε- 
ως λυμάτων και βιομηχανικών αποβλήτων». 

2. Το υπ’ αριθμ. ΑΡ.ΗΜ. 17162/1.10.2004 έγγραφο Δη¬ 
μόσιας Επιχείρησης Ηλεκτρισμού ΑΈ. 

3. Το υπ’ αρίθμ. ΑΡ/ΗΜ/ΔΠΜ/Φ 22368/20.12.2004 έγ¬ 
γραφο Δημόσιας Επιχείρησης Ηλεκτρισμού ΑΈ. 

4. Την από 10.1.2005 γνωμοδότηση της Επιτροπής του 
άρθρου 6 της υγειονομικής διάταξης Ε1 β/221/65 που συ- 
στήθηκε με την υπ’ αριθμ. 4903/22.12.2004. 

1. Χαρακτηρίζουμε τα νερά του Βορείου Τμήματος του 
Κόλπου Αυλώνα Δήμου Μύρινας Λήμνου κατάλληλα για 
κολύμβηση αλιεία οστρακόδερμων (εδωδίμων) και κάθε 
άλλη χρήση. 

2. Καθορίζουμε την επιτρεπτή ανύψωση της θερμοκρα¬ 
σίας του θαλάσσιου νερού ψύξης σε 4 °Θ από τη θερμο¬ 
κρασία προσαγωγής. 

Επιβάλλουμε τοποθέτηση θερμομέτρων στο φρεάτιο 
εισόδου και στο φρεάτιο εξόδου του θαλάσσιου νερού 
ψύξης και τη σύνδεση τους με αυτόματο καταγραφικό για 
τη συνεχή καταγραφή της διαφοράς θερμοκρασίας. 

Κατά τα άλλα να μην διαταραχθούν οι τιμές παραμέ¬ 
τρων της θαλάσσιας περιοχής. 

Η διάθεση αποβλήτων θα γίνεται με αγωγό ικανού μή¬ 
κους σε βάθος 2 μέτρων τουλάχιστον μέσα στη θάλασσα 
εφοδιασμένο με σύστημα διάχυσης ανάλογα με την ογκο¬ 
μετρική παροχή των αποβλήτων και μορφολογία ακτής 
και βυθού ώστε να επέρχεται ικανοποιητική αραίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 27 Ιανουάριου 2005 

Ο Νομάρχης κ.α.α. 

Ο Αντινομάρχης 
ΔΗΜΗΤΡΙΟΣ ΣΑΡΑΓΚΑΣ 

-♦- 

Αριθ.ΔΥΠ οικ. 421 (12) 

Καθορισμός και ποιότητα αποδέκτη για τη διάθεση λυμά- 
τωντων Δημοτικών Διαμερισμάτων Αργένου και Λεπέ- 
τυμνου Δήμου Μήθυμνας, Ν. Λέσβου. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Την υπ’ αριθμ. Ε1Β/221/65 Υγειονομική Διάταξη «Πε¬ 
ρί διαθέσεως λυμάτων και βιομηχανικών αποβλήτων. 

2. Την υπ’ αριθμ. 5673/400/97 ΦΕΚ 192Β υπουργική 
απόφαση. 

3. Την από 10.1.2005 γνωμοδότηση της Επιτροπής του 
άρθρου 6της υπ’ αριθμ. Ε1 Β/221/65. 

4. Το υπ’ αριθμ. 3604/25.11.2004 έγγραφο Δήμου Μη- 
θύμνης, αποφασίζουμε: 


1. Υπέρ του χαρακτηρισμού των νερών του ρεύματος 
διαλειπούσης ροής που διέρχεται από την περιοχή «Μι- 
ρά» και εν συνεχεία συμβάλλει με το χείμαρρο των «Μύ¬ 
λων» και θα δέχεται λύματα του Δ.Δ Αργένου και του Δ.Δ. 
Λεπέτυμνου, κατάλληλα για πάσα χρήση πλην ύδρευσης, 
άρδευσης, κολύμβησης, αλιεία, ψύξης μηχανών και μέχρι 
150 πι3 /ημέρα. Σε περίπτωση εκβολής των νερών του 
ρεύματος στη θάλασσα το καλοκαίρι (Μάιος - Οκτώ¬ 
βριος) δεν επιτρέπεται η κολύμβηση, αλιεία ιχθύων και 
εδώδιμων οστρακόδερμων σε απόσταση 350 μ εκατέρω¬ 
θεν της εκβολής. 

2. Καθορίζουμε τους κατωτέρω ειδικούς όρους που θα 
πρέπει να πληρούν τα λύματα που θα έχουν σαν αποδέ¬ 
κτες το ανωτέρω ρεύμα. Θα γίνεται τουλάχιστον πρωτο¬ 
βάθμια επεξεργασία ώστε το ΒΟϋ5 των εισερχόμενων 
λυμάτων να μειώνεται τουλάχιστον κατά 20% πριν την 
έξοδο και το συνολικό φορτίο των αιωρούμενων στερεών 
να μειώνεται κατά 50% τουλάχιστον. 3. Υπέρ του καθορι¬ 
σμού ως σημεία εκβολής των λυμάτων από 150μ έως 200 
μ τουλάχιστον από τα όρια οικισμού Λεπέτυμνου. 

Τα παραπάνω όρια θα επιτυγχάνονται με επεξεργασία 
και όχι με αραίωση. 

Το είδος και ο αριθμός των δειγμάτων, ο τρόπος ανάλυ¬ 
σης και αποκλίσεις θα είναι αυτές που ορίζονται από την 
υπουργική απόφαση 5673/400/97. 

Ο Δήμος θα πρέπει να κατασκευάσει φρεάτιο δειγματο¬ 
ληψίας επισκέψιμο πριν από κάθε αραίωση. 

Θα πρέπει επίσης να τηρεί βιβλίο αναλύσεως που θα 
υποβάλλει στις αρμόδιες υπηρεσίες της Νομαρχιακής 
Αυτοδιοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 27 Ιανουάριου 2005 

Ο Νομάρχης κ.α.α. 

Ο Αντινομάρχης 
ΔΗΜΗΤΡΙΟΣ ΣΑΡΑΓΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




